2023 Umlilo wesakhiwo saseJozi

Ngamhlaka 31 Ingci 2023 ngo 01:30 ebusuke umlilo wagcwala washisa sakhiwo eJozi estaladini sase Delvers, eNingizimu Afrika. Kantsi lomlilo wabulala bantfu labangu-77 waphindze walimata labanye labangu-52. Kubikwa kutsi ngumlilo lobe mkhulu kakhulu emlandvweni wase Ningizimu Afrika.

 Tintfo letenteka 
Lomlilo wenteka eCentral Business District esakhiweni lesinetitezi letisihlanu lesingasasebenti ekoneni le-Delvers ne-Albert Streets lebesisetjentiswa njengetindlu letingekho emtsetfweni tebantfu labete emakhaya, lababuya kulamanye emave kanye nalabafuna indzawo yekukhosela. Bantfu labangaba ngu-400, ikakhulu lababuya kulamanye emave, kubikwa kutsi bahlala kulesakhiwo.

Ikhansela Mgcini Tshwaku wabika kutsi tindzawo kanye nemasango langekhatsi esakhiweni avimbela bantfu kutsi babaleke.

Lesakhiwo, i-80 Albert Street, sakhiwa ngo-1954 njengelihhovisi lelikhulu le-Non-European Affairs Department yase-Johannesburg, lelisebenta njengelihhovisi lekuphocelela imitsetfo yekuphasisa lelawula kuhamba kwebantfu labamnyama eGoli ngaphansi kweluhlelo lwebantfu lababandlululo. Kusukela ngemnyaka wa 1994, lesakhiwo besinesakhiwo sebesifazane lebesibitwa ngekutsi yi-Usindiso Women's Shelter. Ngemnyaka wa 2019, umtholampilo lowawusakhiweni wasuswa yi-MMC for Health and Social Development Mpho Phalatse njengoba lesakhiwo besisetjentiswa bantfu labangekho emtsetfweni futsi satfolakala singakaphephi.

 Tinkomba 

Category:Ningizimu Afrika